Translate the text from Welsh to English.



 
Mae pecyn gofal iechyd parhaus y GIG yn becyn gofal a chymorth i bobl sydd ag anghenion gofal cymhleth sydd yn rhai iechyd yn bennaf. Mae penderfynu a yw’r prif anghenion yn ymwneud ag iechyd yn seiliedig ar ystyried pedair prif nodwedd yr angen dan sylw: ei natur, ei ddifrifoldeb, ei gymhlethdod, a pha mor anrhagweladwy ydyw. GIG Cymru, drwy’r byrddau iechyd lleol, sy’n gyfrifol am sicrhau bod gofal iechyd parhaus yn cael ei ddarparu, er bod gan eraill hefyd, gan gynnwys awdurdodau lleol, rôl i’w chwarae yn y gwaith hwn. Mae’r trefniadau presennol ar gyfer gweithredu’r pecyn hwn wedi eu disgrifio yn y Fframwaith Cenedlaethol ar gyfer Gofal Iechyd Parhaus y GIG yng Nghymru, a gafodd ei gyhoeddi yn 2014 (‘Fframwaith 2014’).


Roedd Fframwaith 2014, a gyhoeddwyd ym mis Mehefin 2014, yn disodli Fframwaith 2010, gyda’r bwriad o roi sylw i nifer o faterion a nodwyd ar y pryd gan Ombwdsmon Gwasanaethau Cyhoeddus Cymru, Swyddfa Archwilio Cymru, a’r Pwyllgor Cyfrifon Cyhoeddus. Roedd y materion hyn yn canolbwyntio ar yr angen i wneud y canlynol: sicrhau mwy o berchnogaeth strategol, gwella’r cymorth a ddarperir ar gyfer ymarferwyr a’r cyhoedd, diwygio’r broses asesu a chymhwysedd, a gweithredu trefniadau llywodraethu trylwyr ar gyfer rheoli hawliadau ôl\-weithredol neu hawliadau sydd wedi eu hôl\-ddyddio.


Fel rhan o ymrwymiad a wnaed i adolygu’r trefniadau yn Fframwaith 2014, rhwng 26 Mai a 21 Awst 2019 cynhaliodd Llywodraeth Cymru ymgynghoriad ar gynigion i ddiwygio’r fframwaith cenedlaethol. Roedd yr ymgynghoriad yn gofyn i randdeiliaid roi eu sylwadau ar y newidiadau i Fframwaith 2014 (y Fframwaith diwygiedig) a hefyd yr offeryn cefnogi penderfyniadau a ddefnyddir fel rhan o’r broses i asesu cymhwysedd ar gyfer cael gofal iechyd parhaus.


Nod y Fframwaith diwygiedig oedd darparu mwy o eglurder a gwella sut mae’n cael ei gyflwyno drwy ei ail\-ddylunio i adlewyrchu’r broses gofal iechyd parhaus mewn modd ystyrlon a hawdd ei deall o’r dechrau i’r diwedd. Roedd hynny’n cynnwys sicrhau bod mwy o eglurder ynghylch yr amgylchiadau sy’n berthnasol i’r broses o asesu’r unigolyn, er mwyn bodloni’r gofynion a nodir yn Neddf Gwasanaethau Cymdeithasol a Llesiant (Cymru) 2014 a Deddf Galluedd Meddyliol 2005\. Mae’r Fframwaith diwygiedig yn nodi cyfrifoldebau’r byrddau iechyd lleol o ran diwallu unrhyw anghenion gofal a chymorth a nodir yn sgil asesiad, lle mae gofal iechyd parhaus yn cael ei ddarparu i unigolyn yn ei gartref ei hunan. Mae hefyd yn cyd\-fynd â’r trefniadau ar gyfer monitro a rheoli gofal i oedolion yn barhaus, a hynny o dan ran 4 (Diwallu Anghenion) o Ddeddf Gwasanaethau Cymdeithasol a Llesiant (Cymru) 2014\.


Er bod cysylltiadau â darpariaethau sy’n bodoli eisoes wedi eu cadw a’u diweddaru, rydym  wedi egluro a chryfhau’r geiriad sy’n ymwneud â gwasanaethau ôl\-ofal mewn perthynas â gwasanaethau iechyd meddwl ac amddifadu o ryddid.


Rydym hefyd wedi cryfhau’r darpariaethau sy’n ymwneud â threfniadau pontio i blentyn a fydd yn dechrau derbyn gofal iechyd parhaus wrth iddo gyrraedd 18 oed. Mae hyn yn gydnaws â’r cynigion yn y fframwaith newydd ar gyfer darparu gofal parhaus i blant a phobl ifanc. Mae hynny’n golygu bod angen darparu pecyn cymorth cyson sydd wedi ei gynllunio a’i gytuno â’r person ifanc a’i ofalwr. Ni ddylid aros nes i’r unigolyn gyrraedd 14 oed, ond dylid dechrau cyn gynted â bod yr angen yn cael ei nodi, neu pan fo problemau’n codi a fydd yn golygu y bydd angen gofal parhaus wedi’r oedran hwnnw.  


Mae’r Fframwaith diwygiedig yn cynnig protocol newydd ar gyfer cynnal adolygiadau ôl\-weithredol. Bydd yn darparu proses newydd ddau gam, sy’n cynnwys cwblhau rhestr wirio gychwynnol a chynnal adolygiad llawn, wrth ystyried hawliad ôl\-weithredol. Mae hynny er mwyn helpu i reoli’r nifer mawr o hawliadau sy’n cael eu gwneud, ac i reoli’r system ei hunan.


Ar y cyfan, roedd yr ymatebion i’r ymgynghoriad yn gadarnhaol, ac roedd llawer o’r ymatebwyr yn cytuno bod y ddogfen yn darparu mwy o eglurder mewn meysydd allweddol. Roedd nifer bach o randdeiliaid yn pryderu bod angen mwy o eglurder mewn meysydd eraill hefyd er mwyn inni allu gweithredu’r fframwaith gofal iechyd parhaus mewn modd effeithiol a theg. Bydd rhagor o waith ar y Fframwaith diwygiedig yn cael ei wneud yn ystod yr wythnosau nesaf er mwyn rhoi sylw i’r pryderon hynny. Awgrymodd nifer o ymatebwyr y dylid mynd ati i adolygu’r fframwaith ar gyfer y polisi gofal nyrsio a ariennir yn 2020/21\. Ein bwriad yw gwneud hynny yn 2020, ar ôl i’r Fframwaith Gofal Iechyd Parhaus newydd gael ei roi ar waith. 


Parhau y mae’r pryder ynghylch gallu’r unigolyn i ddefnyddio’i llais ac arfer ei reolaeth, wrth benderfynu sut, pryd, a chan bwy y daw’r cymorth sy’n ei helpu i ddiwallu ei anghenion gofal a chymorth cymwys wrth bontio o daliadau uniongyrchol i dderbyn gofal iechyd parhaus. Byddwn yn sefydlu gweithgor yn ystod yr wythnosau nesaf i edrych ar yr opsiynau sydd ar gael inni, ac i ystyried y ffordd orau o gyflwyno newidiadau yn y maes hwn. Byddwn yn adolygu unrhyw rwystrau deddfwriaethol sy’n parhau i atal byrddau iechyd lleol ac awdurdodau lleol rhag defnyddio arian cronfeydd cyfun i ddarparu gwasanaethau iechyd a gofal cymdeithasol integredig sy’n canolbwyntio ar yr unigolyn, er mwyn inni allu rhoi sylw i’r rhwystrau hynny. Byddwn yn ystyried pa mor ymarferol fyddai cyflwyno ymddiriedolaethau annibynnol ar gyfer defnyddwyr yng Nghymru fel un ffordd o helpu’r unigolyn i reoli ei anghenion iechyd a gofal cymdeithasol. Ein disgwyliad clir a diamwys ni yma yng Nghymru yw bod angen i wasanaethau iechyd a gofal cymdeithasol  fod yn ddi\-dor ac yn integredig, ac yn canolbwyntio ar yr unigolyn mewn modd sy’n ei alluogi i barhau i ddefnyddio ei lais ac arfer ei reolaeth, gan gynnwys mewn perthynas â’r rheini sy’n darparu ei ofal, os bydd yr unigolyn yn dymuno hynny. 


Bydd cyfnod gweithredu yn dilyn cyhoeddi adroddiad yr ymgynghoriad hwn, er mwyn caniatáu cyfle i lunio fersiwn derfynol y dogfennau a datblygu pecyn hyfforddi cynhwysfawr ar gyfer yr holl ymarferwyr sy’n rhan o’r broses gofal iechyd parhaus.       


Yn ogystal â hynny, byddwn yn gweithio gyda grwpiau sy’n cynrychioli’r claf ac aelodau’r cyhoedd i gyd\-gynhyrchu llyfryn sy’n rhoi gwybodaeth gynhwysfawr am ofal iechyd parhaus i’r cyhoedd. Bydd y llyfryn hwn yn disgrifio pob cam o’r broses y mae unigolyn yn mynd drwyddi wrth gael ei asesu ar gyfer cael gofal iechyd parhaus. Rydym yn disgwyl y bydd hynny’n cynnwys siart lif, gwybodaeth am hawliau’r unigolyn ym mhob cam o’r broses, a gwybodaeth am y gwasanaethau eirioli, cymorth a chyngor sydd ar gael i’w helpu.


Bydd y llyfryn hwn yn grymuso’r unigolyn a’i ofalwyr mewn modd sy’n eu galluogi i chwarae rhan lawn yn y broses asesu, ac yn y penderfyniadau am y cymorth y maent yn ei gael. Rydym hefyd yn adolygu’r fframwaith perfformiad ar gyfer gofal iechyd parhaus er mwyn gwneud yn siŵr ei fod yn addas i’w ddiben. Rydym yn bwriadu cyhoeddi’r fframwaith cenedlaethol diwygiedig ar gyfer gofal iechyd parhaus, yr offeryn cefnogi  penderfyniadau, y fframwaith perfformiad ar gyfer gofal iechyd parhaus, a’r llyfryn gwybodaeth ar gyfer y cyhoedd, a hynny ym mis Ebrill 2020\.


 







Translation:


 
Continuing NHS Healthcare (CHC) is a package of care and support for people who have complex care issues which are primarily health based. A primary health need is determined by consideration of the four key characteristics of need: nature, intensity, complexity and unpredictability. The NHS in Wales, through local health boards (LHBs), is responsible for the delivery of CHC, though there are roles for others, including local authorities (LAs), in this process. Existing arrangements for the provision of CHC are set out in the National Framework for Continuing NHS Healthcare in Wales which was published in 2014 (‘the 2014 Framework’).


The 2014 Framework, published in June 2014, superseded the 2010 Framework and sought to address a number of issues identified at the time by the Public Service Ombudsman for Wales, the Wales Audit Office and the Public Accounts Committee. These focussed on greater strategic ownership, enhanced support for practitioners and the public, a revised assessment and eligibility process and robust governance arrangements for the management of back\-dated, or retrospective claims.


As part of a long standing commitment to review arrangements within the 2014 Framework, the Welsh Government consulted on a revised national framework between 26 May and 21 August 2019\.  The consultation sought stakeholders’ views on amendments to the 2014 Framework (revised Framework) and also to the Decision Support Tool (DST), which is used as part of any assessment for eligibility to receive CHC.


The revised Framework sought to provide greater clarity and improved presentational style, incorporating a redesigned layout and order which mirrors the CHC process itself from start to finish. This includes enhanced clarification of circumstances around the assessment of the individual to meet requirements set out in the Social Services and Well\-being (Wales) Act 2014 and the Mental Capacity Act 2005\. The revised Framework sets out LHBs responsibilities to meet any assessed care and support needs where CHC is provided to individuals in their own home. It also aligns to arrangements for ongoing monitoring and management of care for adults under part 4 (Meeting Needs) of the Social Services and Well\-being (Wales) Act 2014\.


Whilst links to existing provisions have been retained and refreshed, we have clarified and strengthened wording around aftercare services for mental health services and deprivation of liberty.


We have also reinforced provisions around transitional arrangements for a child entering Adult CHC at the age of 18\. This aligns with the proposals in the new Children and Young Person’s Continuing Care Framework. This requires a consistent package of support, jointly designed and agreed by the young person and their carer. It should start, not just at 14, but as soon as possible where the need is already identified or if problems emerge that will require ongoing care, after this age.


The revised Framework proposes a new retrospective reviews protocol. This will provide a new two\-stage process, through an initial checklist then a full review, for considering a retrospective claim. This is to manage the large volume of claims and make the system more manageable.


In general, we received positive responses to the consultation and many agreed the document provided additional clarification in key areas. A few stakeholders were concerned that some areas needed additional clarity to enable the effective and equitable implementation of CHC. Further work will take place on the revised Framework in the coming weeks to address these concerns.  A number of respondents suggested reviewing the policy framework for Funded Nursing Care policy in 2020/21\. We intend to do this in 2020, after the new CHC framework is in place.  


There continues to be concerns regarding an individual’s ability to exercise voice and control to decide how, when and who supports them to meet their eligible care and support needs when transitioning from direct payments to CHC.  We shall set up a working group in the next few weeks to explore the options available to us and consider how we can best effect change in this area.  We will review and address any remaining legislative barriers preventing local health boards and local authorities to use pooled funds to deliver integrated person\-centred health and social care. We will look at the feasibility of introducing independent user trusts in Wales as one mechanism to support individuals to manage their health and social care needs. The clear, unambiguous expectation in Wales must be personalised, seamless integrated health and social care that enables an individual to maintain continuity of their voice and control, including the personnel delivering their care, where the individual wishes this to be the case. 


There will be an implementation period following the publication of this consultation report to allow for finalising the documents and developing a comprehensive training package for all practitioners involved in the CHC process.              


In addition to this we shall work with patient representative groups and members of the public to co\-produce a one\-stop CHC public information booklet. This comprehensive publication will set out the step by step journey an individual will take in the CHC assessment process. We expect this would include a flowchart, information on the individual’s rights at each stage and how to access advocacy and support and advice services.


This booklet will empower the individual and their carers to play a full role in the assessment process, and in the decisions about the support they receive. We are also revising the performance framework for CHC to make sure it is fit for purpose. We intend to publish the revised CHC National Framework, DST, CHC Performance Framework and public information booklet in April 2020\.